ཨོ་རྒྱན་ནས་བོད་དུ་རྫོགས་པ་ཆེན་པོ་སྤྱན་འདྲེན་མཁན་གྱི་རིག་འཛིན་ཆེན་པོ་དེ་རྣམས་ནི་སྔགས་རྙིང་མའི་ཁོངས་ནས་བྱུང་ཞིང་།དེ་དག་གིས་རྫོགས་པ་ཆེན་པོའི་བསྟན་པ་དར་རྒྱས་སུ་མཛས་པར་བརྟེན།རྙིང་མ་བའི་ཁྲོད་དུ་རྫོགས་ཆེན་གྱི་བསྟན་པ་གཙོ་བོར་བཞུགས་ཤིང་།རྙིང་མའི་བསྟན་འཛིན་ཕལ་མོ་ཆེ་ལྷུན་གྲུབ་རྫོགས་པ་ཆེན་པོའི་རིག་འཛིན་དུ་གྱུར་ཡོད་པ་རེད།དེ་ལྟར་ནའང་རྫོགས་པ་ཆེན་པོ་ནི་རྙིང་མ་བའི་སྒེར་ཆོས་ལྟ་བུ་ཞིག་གམ།ཡང་ན་རྙིང་མ་བར་མ་གཏོགས་བོད་ཀྱི་གྲུབ་མཐའ་ཆེན་པོ་གཞན་དག་ཏུ་མེད་པ་འདྲ་ཞིག་ཏུ་བསམ་ན་རྩ་བ་ནས་འགྲིག་གི་མ་རེད།